Source: http://lilu.fcim.utm.md/QASystem_legi/legi/LEGE_recensamintul_RM.html
Timestamp: 2017-05-29 13:14:39+00:00

Document:
﻿ L E G E Recesamintul RM
Parlamentul LEGE Nr.90
cu privire la recensămîntul populaţiei şi al locuinţelor din Republica Moldova în anul 2014
Publicat : 22.06.2012 în Monitorul Oficial Nr. 126-129 art Nr : 407 Parlamentul adoptă prezenta lege ordinară.
(1) Scopul prezentei legi: a) formarea resurselor informaţionale privind numărul populaţiei ţării, repartizarea teritorială a ei corespunzător caracteristicilor demografice, socioeconomice, naţionale şi lingvistice, nivelul de instruire, precum şi privind fondul de locuinţe şi condiţiile de trai al populaţiei; b) crearea cadrului juridic pentru efectuarea recensămîntului populaţiei şi al locuinţelor şi dezvoltarea reglementărilor în vigoare; c) armonizarea legislaţiei naţionale cu legislaţia comunitară, asigurînd astfel comparabilitatea internaţională a rezultatelor recensămîntului. (2) Prezenta lege stabileşte modul de organizare şi de efectuare a recensămîntului populaţiei şi al locuinţelor, metoda de culegere şi de prelucrare a datelor obţinute în cadrul acestuia.
(1) Categoriile de populaţie supuse recensămîntului sînt următoarele: a) persoanele cu reşedinţă obişnuită în Republica Moldova;
c) personalul misiunilor diplomatice şi al oficiilor consulare ale Republicii Moldova; d) persoanele cu reşedinţă temporară în Republica Moldova. (2) Nu se înregistrează la recensămînt persoanele cu cetăţenie străină din cadrul misiunilor diplomatice, oficiilor consulare, organizaţiilor internaţionale, personalul forţelor armate străine şi membrii familiilor lor, precum şi cetăţenii străini care, la momentul de referinţă al recensămîntului, se află temporar pe teritoriul ţării.
locuinţă – în sensul recensămîntului, construcţie capitală, alcătuită din una sau mai multe camere de locuit şi din încăperi auxiliare (bucătărie, bloc sanitar etc.), care satisface cerinţele de trai permanent al unei sau al mai multor persoane, situată în case de locuit individuale, blocuri locative, în cămine şi în clădiri cu altă destinaţie, precum şi altă unitate de locuit mobilă sau improvizată, care este utilizată ca locuinţă la momentul de referinţă al recensămîntului. Capitolul IIPERIOADA DE EFECTUARE A RECENSĂMÎNTULUI
Articolul 4. Perioada de efectuare şi data recensămîntului (1) Recensămîntul se va desfăşura în perioada 1–14 aprilie 2014. În perioada de desfăşurare a recensămîntului se efectuează înscrierea datelor şi informaţiilor despre populaţie şi locuinţe în chestionarele de recensămînt, aprobate de Biroul Naţional de Statistică.
(2) Data recensămîntului reprezintă înregistrarea informaţiei despre populaţie şi locuinţe conform situaţiei de fapt existente la ora 00.00 din ziua de 1 aprilie 2014 şi este considerată drept moment de referinţă al recensămîntului.
Articolul 5. Recensămîntul de probă (1) Recensămîntul de probă se efectuează în condiţii similare cu cele ale recensămîntului general. Obiectivul principal al acestei acţiuni este testarea documentaţiei de recensămînt, a normelor de lucru ale personalului temporar pentru recensămînt şi a procesului tehnologic de procesare a datelor obţinute.
Capitolul IIIORGANIZAREA ŞI EFECTUAREA RECENSĂMÎNTULUI
Articolul 6. Organizarea şi efectuarea recensămîntului (1) Organul central de specialitate al administraţiei publice responsabil de organizarea şi efectuarea recensămîntului, de prelucrarea datelor obţinute, de generalizarea rezultatelor, precum şi de asigurarea metodologică a recensămîntului, este Biroul Naţional de Statistică. (2) Organele centrale de specialitate, alte autorităţi administrative, precum şi autorităţile administraţiei publice locale, în corespundere cu competenţele şi atribuţiile lor, conlucrează cu Biroul Naţional de Statistică pentru organizarea lucrărilor de pregătire şi efectuare a recensămîntului, asigurînd în acest scop accesul gratuit la datele administrative deţinute.
f) acordă ajutor organelor teritoriale pentru statistică la recrutarea personalului temporar pentru recensămînt din rîndul persoanelor cu domiciliul stabil pe teritoriul unităţii administrativ-teritoriale respective. (4) Organizarea şi efectuarea recensămîntului se realizează sub conducerea Comisiei Naţionale pentru Recensămîntul Populaţiei şi al Locuinţelor, care coordonează şi monitorizează desfăşurarea în bune condiţii a întregii acţiuni. Componenţa nominală, regulamentul de activitate a comisiei nominalizate, planul de măsuri cu privire la organizarea şi efectuarea recensămîntului, procesarea şi publicarea rezultatelor se aprobă de Guvern.
Articolul 7. Date despre populaţie, locuinţe şi modul de culegere a acestora
(1) În cadrul recensămîntului sînt colectate date/informaţii:
1) despre persoane:
a) situaţia la momentul recensămîntului (prezent sau temporar absent);
g) cetăţenia (denumirea statului al cărui cetăţean este respondentul, inclusiv dubla cetăţenie); h) apartenenţa etnică (la libera declaraţie a respondentului);
o) locul de muncă (genul de activitate economică); p) ocupaţia (denumirea funcţiei, profesiei sau munca efectiv exercitată);
2) despre locuinţe:
i) dotarea locuinţei;
j) acces la internet;
k) tipul clădirii (casă individuală, casă înşiruită/alipită, bloc de apartamente, altă clădire de locuit, clădire cu altă destinaţie); l) perioada (anul) de construire a clădirii.
(6) În cazul în care unul sau mai mulţi membri ai gospodăriei casnice lipsesc, recenzorul completează documentaţia de recensămînt în baza informaţiilor furnizate de ceilalţi membri maturi ai gospodăriei, dacă ei pot răspunde la întrebările din chestionar. Informaţia necesară despre copiii minori va fi furnizată de către părinţii lor sau de îngrijitor. În numele persoanei care nu este capabilă să răspundă independent la întrebările din chestionarele de recensămînt va răspunde reprezentantul legal (tutorele, curatorul) al acesteia.
(8) Culegerea datelor despre persoanele care nu dispun de reşedinţă obişnuită poate fi efectuată şi în localuri speciale, puse la dispoziţia personalului temporar pentru recensămînt de către autorităţile administraţiei publice locale, sau în spaţii improprii ori improvizate de locuit ale respondenţilor.
(11) Chestionarele de recensămînt se completează de recenzori în limba de stat, conform declaraţiilor făcute de respondenţi. Datele înregistrate se confirmă prin semnătura respondentului şi a recenzorului la sfîrşitul chestionarului de recensămînt.
Articolul 8. Chestionarul de recensămînt şi documentaţia aferentă
(1) Formularele chestionarelor de recensămînt şi instrucţiunile de completare a lor, borderourile recenzorilor şi altă documentaţie auxiliară de recensămînt se aprobă de Biroul Naţional de Statistică. (2) Chestionarele de recensămînt se păstrează pînă la finalizarea lucrărilor de prelucrare şi publicare a rezultatelor recensămîntului, ulterior acestea fiind lichidate în modul stabilit de legislaţie.
Articolul 9. Evaluarea calităţii, generalizarea datelor recensămîntului şi publicarea rezultatelor (1) Evaluarea acoperirii populaţiei şi a locuinţelor în recensămînt şi a calităţii datelor înregistrate se efectuează după încheierea acţiunii de recenzare, precum şi la etapa de procesare a datelor pe un eşantion reprezentativ de locuinţe, gospodării şi persoane, la nivelul ţării. (2) Generalizarea datelor recensămîntului se efectuează în modul şi în termenele stabilite de Biroul Naţional de Statistică. Termenul-limită de publicare a rezultatelor finale nu va depăşi 27 de luni de la momentul de referinţă al recensămîntului.
Articolul 10. Personalul temporar pentru recensămînt
(1) Pentru organizarea şi efectuarea recensămîntului şi pentru prelucrarea informaţiei obţinute se angajează recenzori şi alt personal temporar pentru recensămînt prin contract individual de muncă, format din cetăţeni ai Republicii Moldova, cu vîrsta de peste 18 ani, cu un nivel de studii superioare sau mediu de specialitate, care cunosc limba de stat şi limba rusă. În localităţile unde locuiesc persoane aparţinînd aceleiaşi comunităţi etnice, se recomandă angajarea recenzorilor de această etnie, care întrunesc şi cerinţele de mai sus.
c) să solicite legitimarea personalului temporar pentru recensămînt. (2) Respondenţii sînt obligaţi să furnizeze, în mod gratuit şi în măsură deplină, datele primare (personale) specificate în chestionarele de recensămînt conform modului şi în termenele stabilite. În cazul refuzului de prezentare a legitimaţiei, respondenţii nu sînt obligaţi să răspundă la întrebările prevăzute de programul recensămîntului.
Capitolul IVCONFIDENŢIALITATEA INFORMAŢIEI
Articolul 12. Garanţiile de protecţie a datelor despre populaţie şi locuinţe din chestionarele de recensămînt
(1) Datele din chestionarele de recensămînt constituie o informaţie confidenţială, care nu poate fi divulgată şi care va fi utilizată exclusiv în scopuri statistice. (2) Datele obţinute în cadrul recensămîntului nu pot fi utilizate în scopuri care ar putea aduce prejudiciu moral sau material persoanei ori ar putea împiedica realizarea drepturilor şi libertăţilor sale.
(3) Prelucrarea datelor din chestionarele de recensămînt se efectuează cu condiţia anonimizării obligatorii a datelor, asigurării protecţiei împotriva accesului neautorizat şi prevenirii sustragerii, pierderii, denaturării sau a altor falsificări.
(4) Obligaţia de a nu divulga informaţia cu caracter personal, obţinută în timpul efectuării recensămîntului, urmează a fi prevăzută în contractele individuale de muncă încheiate cu personalul temporar pentru recensămînt. Capitolul VRĂSPUNDEREA
Funcţionarii organelor centrale de specialitate ale administraţiei publice şi ai autorităţilor administraţiei publice locale, personalul temporar pentru recensămînt, precum şi alte persoane care, corespunzător atribuţiilor de serviciu, au acces la datele despre populaţie şi locuinţe ce se conţin în chestionarele de recensămînt şi care au admis pierderea, divulgarea, falsificarea sau au contribuit la falsificarea lor poartă răspundere în conformitate cu prevederile legislaţiei. Capitolul VIFINANŢAREA
Articolul 14. Finanţarea recensămîntului (1) Finanţarea lucrărilor de organizare şi de efectuare a recensămîntului, de generalizare şi de publicare a rezultatelor se efectuează din contul mijloacelor bugetului de stat, precum şi din surse externe.
a) va adopta actele normative necesare pentru aplicarea prezentei legi; b) va aduce actele sale normative în concordanţă cu prezenta lege.
PRESEDINTELE PARLAMENTULUI Marian LUPU
Nr.90. Chisinau, 26 aprilie 2012.

References: Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 12

Articolul 14